Ir-Regolament tal-Kunsill (KEE) Nru 3396/80
tat-8 ta' Diċembru 1980
dwar il-konklużjoni tal-Protokoll Addizzjonali mal-Ftehim bejn il-Komunità Ekonomika Ewropea u r-Renju tan-Norveġja konsegwenti għall-adeżjoni tar-Repubblika Ellenika mal-Komunità
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,
Wara li kkunsidra r-rakkomandazzjoni mill-Kummissjoni,
Billi huwa meħtieġ illi jkun approvat il-Protokoll Addizzjonali mal-Ftehim Bejn il-Komunità Ekonomika Ewropea u r-Renju tan-Norveġja [1] iffirmat fi Brussel fl-14 ta' Mejju 1973, għalbiex iqis l-adeżjoni tar-Repubblika Ellenika mal-Komunità,
ADOTTA DAN IR-REGOLAMENT:
Artikolu 1
Il-Protokoll Addizzjonali mal-Ftehim bejn il-Komunità Ekonomika Ewropea u r-Renju tan-Norveġja konsegwenti għall-adeżjoni tar-Repubblika Ellenika mal-Komunità huwa hawnhekk approvat f'isem il-Komunità.
It-test ta' dan il-Protokoll huwa anness ma’ dan ir-Regolament.
Artikolu 2
Il-President tal-Kunsill għandu jagħti n-notifika pprovvduta f'Artikolu 13 tal-Protokoll Addizzjonali [2].
Artikolu 3
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Diċembru 1980.